kardosdrur/scandi-wiki huggingface dataset:
Ricardo Álvarez (argentinsk fodboldspiller)

Ricardo "Ricky" Gabriel Álvarez (født 12. marts 1988 i Buenos Aires, Argentina) er en argentinsk fodboldspiller (offensiv midtbane), der spiller hos Sampdoria i Serie A.

Álvarez startede sin seniorkarriere i den argentinske storklub Vélez Sársfield, som han også repræsenterede som ungdomsspiller. Her var han med til at vinde to udgaver af det argentinske mesterskab, inden han i 2011 skiftede til Inter i Italien. Han har også repræsenteret Sunderland i England.

Landshold 
Álvarez står (pr. marts 2018) noteret for otte kampe og én scoring for Argentinas landshold. Han debuterede for argentinerne den 2. september 2011 i en venskabskamp mod Venezuela.

Álvarez var en del af den argentinske trup til VM i 2014 i Brasilien.

Titler 
'''Primera División Argentina
 2011 (Clausura) med Vélez Sársfield

Eksterne henvisninger 

 FIFA.com spillerinfo 
 Weltfussball.de spillerinfo
 

Fodboldspillere fra Argentina
Fodboldspillere fra Club Atlético Vélez Sársfield
Fodboldspillere fra FC Internazionale Milano
Fodboldspillere fra Sunderland A.F.C.
Fodboldspillere fra UC Sampdoria
Personer fra Buenos Aires
Midtbanespillere (fodbold)
Deltagere ved verdensmesterskabet i fodbold 2014
Troye Sivan

Troye Sivan Mellet (født 5. juni 1995 i Johannesburg, Sydafrika), bedre kendt som Troye Sivan, er en sydafrikansk-født australsk skuespiller, sanger og YouTuber. Han har blandt andet medvirket i filmen X-Men Origins: Wolverine, hvor han spillede den unge udgave af James Howlett. Han har også været med i trilogien Spud, hvor han spillede hovedrollen. Hans youtubekanal har over 6 millioner abonnenter. Udover Youtube holder Troye desuden kontakten med sine fans på Twitter og instagram, som han aktivt benytter. Hans twitter har i juli 2018 mere end 8,7 millioner følgere, mens han på instagram har mere end 8,6 millioner følgere.

YouTube 
I 2012 begyndte Troye Sivan at vlogge på sin YouTube-kanal pga af en god ven Casper Lee. Kanalen har sidenhen opnået stor succes og er med sine mere end 6 millioner abonnenter den næstmest abonnerede kanal i Australien. Troye Sivan har i flere af sine videoer samarbejdet med andre populære youtubere, heriblandt Tyler Oakley, Caspar Lee og Zoella. I august 2013 sprang Troye Sivan ud som homoseksuel gennem en video på sin YouTube-kanal. Videoen blev hurtigt populær og er i juli 2018 set af mere end 8,0 millioner mennesker.

Musik 
Sivan udgav den 4. december 2015 sit debutalbum Blue Neighbourhood. Deluxe versionen af Blue Neighbourhood består af 16 sange, hvoraf 4 af dem har musikvideoer på youtube. Der er desuden et fanprojekt på youtube, lavet af en twitterprofil, hvor mange af Troye Sivans fans synger teksten til hans sang Lost Boy. I januar 2018 udgav han singlen "My My My!", som han for første gang optrådte med i underholdningsprogrammet Saturday Night Live d. 20. januar 2018. Singlen er en del af Sivans andet album "Bloom", som er sat til at udkomme 31. august 2018. Albummet indeholder desuden sangen "Bloom" og sangen "Dance to This", som også Ariana Grande medvirker på.

Han har udover det også udgivet 4 EP'er; Dare to dream, June Haverly, TRXYE og WILD.

Referencer

Eksterne henvisninger 

 
 

Skuespillere fra Australien
Børneskuespillere
Youtubere fra Australien
YouTubere fra Sydafrika
Sergio Romero

Sergio Germán Romero (født 22. februar 1987 i Bernardo de Irigoyen, Argentina) er en argentinsk fodboldspiller (målmand).

Romero spiller i den engelske Premier League-klub Manchester United. Tidligere har han også spillet for Racing Club i hjemlandet, hollandske AZ, italienske Sampdoria og franske Monaco.

Med AZ var Romero i 2009 med til at vinde det hollandske mesterskab.

Landshold 
Romero står (pr. juni 2014) noteret for 45 kampe for det argentinske landshold. Han debuterede for argentinerne den 9. september 2009 i en VM-kvalifikationskamp mod Paraguay. Inden da havde han også spillet for landets OL-landshold, og var med til at vinde guld ved OL 2008 i Beijing.

Romero har med Argentina deltaget ved både VM i 2010 i Sydafrika og VM i 2014 i Brasilien.

Titler 
Æresdivisionen
 2009 med AZ

OL
 2008 med Argentina

Eksterne henvisninger 

Målmænd (fodbold)
Fodboldspillere fra Argentina
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Racing Club de Avellaneda
Fodboldspillere fra AZ Alkmaar
Fodboldspillere fra UC Sampdoria
Fodboldspillere fra AS Monaco FC
Min Jesus, lad mit hjerte få

Min Jesus, lad mit hjerte få er en dansk salme som Carl Nielsen satte musik til.

Tekst 
I Carl Nielsens nodebog er teksten krediteret som "Gammel dansk".
I Den Danske Salmebog er den krediteret til Biørn Christian Lund i 1764, med bearbejdning i 1778 og til N.F.S. Grundtvig i 1846.

Den strofiske sang er på 4 strofer med hver 4 verselinjer, hvor rimmønstret er abab, der dog ikke med moderne udtale passer i første og anden strofes anden og fjerde linje, hvor "dig" skulle have rimet på "umistelig" og "lystelig" ifølge rimmønstret.

Melodi 
I Salmebogens tidligere version er til teksten foreslået en melodi af Johann Crüger fra 1653.
Carl Nielsen har stået for en nyere melodi, som han senere benyttede som et tema i sin blæserkvintet.
Et centralt motiv i melodien forekommer allerførst med Min Jesus, lad:

Motivet bliver gentaget ved tekstens 2. verselinje: en sådan smag, og med variation og transponering bliver det også gentaget i tredje verselinjes at dag og nat.

Motivet i dets oprindelige form findes også i begyndelsen af Carl Nielsens melodi til salmen Der er en vej, som verden ikke kender, hvor det dog optræder originalt i G-dur.

I Carl Nielsens bog fra 1919 er sangen sat i A-dur og dens toneomfang er en lille decim der går fra et cis til et e.

Senere udgivelser har transponeret melodien en halvtone ned til As-dur eller endnu længere ned til G-dur.

Udgaver 
Salmen er at finde i Den Danske Salmebog som nummer 217 i Salmebogsversionen fra 2003, hvor den står under "Troen på Guds Søn - Påske".
I den tidligere version fandtes den som nummer 189.

Melodi og tekst er som en af 49 i Carl Nielsens bog Salmer og åndelige Sange: Halvhundred nye melodier for hjem, kirke og skole udgivet med ophavsret i 1919 af Wilhelm Hansen, Musik-Forlag.

Kaare Norge står for en guitar-version af blæserkvintets variationer indspillet i 2008.

 http://www.kb.dk/da/nb/tema/fokus/mdrsang/cnjesus.html

Referencer

Eksterne henvisninger 
 

Salmer af N.F.S. Grundtvig
Sange af Carl Nielsen
Salmer i Den Danske Salmebog
Adam Lallana

Adam David Lallana (født 10. maj 1988 i St Albans, England) er en engelsk fodboldspiller (offensiv midtbane), der spiller i Premier League hos Brighton & Hove Albion F.C.

Lallana spillede i sine ungdomsår først hos Bournemouth, og siden Southampton. Da han i 2006 blev senior spillede han de første mange år af sin karriere hos klubben, kun afbrudt af et lejemål tilbage til Bournemouth. I sommeren 2014 blev han solgt til Liverpool for en pris på ca. 250 millioner kroner. I Liverpool var han med til at vinde både Champions League 2018-19, Super Cup 2019, VM for klubhold 2019, samt klubbens første Premier League trofæ i 30 år.

Landshold 
Lallana står (pr. juni 2014) noteret for ni kampe for Englands landshold, som han debuterede for 15. november 2013 i en venskabskamp på Wembley mod Chile. Han var en del af den engelske trup til VM i 2014 i Brasilien.

Hæder og priser

Southampton 

 Football League Trophy: 2009-10
 EFL League One runner-up: 2010-11
 Football League Championship: runner-up 2011-12

Liverpool 

 Premier League: 2019-20
 UEFA Champions League: 2018-19; runner-up 2017-18
 UEFA Super Cup: 2019
 VM for klubhold: 2019
 League Cup runner-up: 2015-16
 UEFA Europa League runner-up: 2015-16

Individuel 

 PFA Team of the Year: 2010-11 League One, 2011-12 Championship, 2013-14 Premier League
 The Football Manager Team of the Decade: 2015
 Årets spiller i England: 2016

Referencer

Eksterne henvisninger 
 Soccerbase.com spillerinfo
 National-Football-Teams.com spillerinfo

Fodboldspillere fra England
Fodboldspillere fra Southampton F.C.
Fodboldspillere fra A.F.C. Bournemouth
Fodboldspillere fra Liverpool F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Luke Shaw

Luke Paul Hoare Shaw (født 12. juli 1995) er en engelsk fodboldspiller, der spiller hos Premier League-klubben Manchester United og det engelske landshold.

Klubkarriere

Southampton 
Shaw spillede hele sin ungdomskarriere hos Southampton. I 2012 blev han indlemmet i klubbens seniortrup, og som 16-årig fik han den 28. januar samme år sin debut i en FA Cup-kamp på udebane mod Millwall.

Manchester United 
Shaw skiftede i juni 2014 til Manchester United i en aftale som gjorde ham til den dyreste teenager nogensinde.

Shaw led en hård skade i september 2015, da han efter en hård tackling fra PSVs Héctor Moreno brækkede benet. Han missede derefter 9 måneder med skaden.

Shaw vandt efter 2018-19 sæsonen årets spiller i Manchester United prisen, kaldet Sir Matt Busby Player of the Year Award.

Landsholdskarriere

Ungdomslandshold 
Shaw har spillet på flere ungdomsniveauer.

Seniorlandshold 
Shaw debuterede som 18-årig debuterede for 5. marts 2014 i en venskabskamp på Wembley mod Danmark. 

Han var en del af den engelske trup til VM i 2014 i Brasilien.

Efter flere tuneringer hvor han ikke var udtaget, var Shaw del af Englands trup til EM 2020, hvor at England tabte i finalen til Italien.

Referencer

Eksterne henvisninger 

 Spillerprofil på Southamptons hjemmeside
 

Fodboldspillere fra England
Fodboldspillere fra Southampton F.C.
Fodboldspillere fra Manchester United F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Ross Barkley

Ross Barkley (født 5. december 1993 i Liverpool, England) er en engelsk fodboldspiller (midtbane), der spiller i Premier league hos Luton Town F.C.

Barkley spillede som ungdomsspiller Everton. I 2010 blev han indlemmet i klubbens seniortrup, og som 17-årig fik han den 20. august 2011 sin debut i en Premier League-kamp på hjemmebane mod Queens Park Rangers. I 2012 og 2013 var han udlejet til henholdsvis Sheffield Wednesday og Leeds United.

Landshold 
Barkley står (pr. september 2021) noteret for 33 kampe for Englands landshold, som han som 19-årig debuterede for 6. september 2013 i en VM-kvalifikationskamp på Wembley mod Moldova. Han var en del af den engelske trup til VM i 2014 i Brasilien.

Referencer

Eksterne henvisninger 

 

Personer fra Liverpool
Fodboldspillere fra England
Fodboldlandsholdsspillere fra England
Fodboldspillere fra Everton F.C.
Fodboldspillere fra Sheffield Wednesday F.C.
Fodboldspillere fra Leeds United F.C.
Fodboldspillere fra Chelsea F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Monte Carlo elsker USA

Monte Carlo elsker USA  er en dansk satirisk dokumentarserie på DR3. Radioværterne Esben Bjerre Hansen og Peter Falktoft fra Monte Carlo på P3 rejser til USA, hvor de vil nå frem til, hvad der er med USA og frihed. Konceptet er at køre fra den ene ende af USA til den anden med en masse penge for at sætte dem på sort i roulette. "Det gør man jo, hvis man kommer fra Risskov," udtaler Peter Falktoft.

DR-serier
Humorprogrammer fra Danmark
Danske tv-serier fra 2010'erne
Autoparken

Autoparken er en park ved Provstevej i Københavns Nordvestkvarter.

Kilder 

Nordvest
Kvarterer i Bispebjerg
Kejserkrone

Kejserkrone (Fritillaria imperialis) er en art i familien Liliaceae. Det forekommer naturligt fra det sydøstlige Tyrkiet til det vestlige Himalaya. Kejserkrone er en almindelig haveplante i Danmark.

Haveplanter
Lilje-familien
Bent Lund

Bent Lund (12. november 1932 på Samsø – 28. maj 2014 på Hillerød Hospital) var en dansk borgmester.

Karriere i Politiet 
Han voksede op i en landbrugsfamilie på Samsø, kom på Tunø Landbrugskole, men skiftede karrierespor og blev optaget på Politiskolen. I 1955 blev Bent Lund stationeret ved Politiet i København og kom i 1962 til Politiet i Hillerød og bosatte sig i Uvelse. Lund deltog i FN's fredsbevarende mission på Cypern, blev vagthavende i Frederikssund og slutteligt vicepolitikommissær.

Politiker 
Bent Lund var engageret i Venstre, først fra 1967 som medlem af Uvelse Sogneråd og i den ny Slangerup Kommune, der var dannet ved kommunalreformen i 1970, var i tolv år formand for socialudvalget og viceborgmester og blev i 1982 borgmester. Lund blev genvalgt fem gange og sad som borgmester til 2007. I 1995 blev han Ridder af Dannebrog.

I 2011 udgav han tre små bøger om henholdsvis købmand Andreas Heegaard, som var med til at stifte Frederiksborg Amts Avis i 1874 (Andreas Heegaard - købmand og liberal avisstifter), Politi og politik om sit eget arbejdsliv ved dansk politi gennem 27 år og En samsings historie - fra husmandssøn til samfundets top om sin politiske karriere. I 2012 udgav han Erik Ejegods Slangerup.

Ægteskab 
Han blev gift 9. december 1978 med Annie Helene Dorrit, komtesse af Rosenborg, født Puggaard-Müller (8. september 1926 i Gentofte – 14. maj 2013), datter af kontorchef Gunnar Puggaard-Müller og Gerda Annie født Nielsen og søster til Anders og Bjørn Puggaard-Müller. Hun var tidligere gift med grev Oluf af Rosenborg (skilt 20. januar 1977), og Bent Lund havde mødt hende i sin egenskab af hendes kørelærer. Hun døde i 2013. Året efter døde Bent Lund af følgevirkninger efter en kræftsygdom. I 2011 udgav han Bogen om Dorrit - min hustru i 33 år.

Kilder 
 Bent Lund hos Danske Kommuner
 "Eks-borgmester udgiver ny bog", SN.dk, 7. september 2011.
 "Fhv. borgmester Bent Lund er død", SN.dk, 30. maj 2014.

Eksterne henvisninger 
 

Borgmestre fra Venstre
Politifolk fra Danmark
Riddere af Dannebrog
Danskere i 1900-tallet
Danskere i 2000-tallet
Selvbiografer fra Danmark
Biografiforfattere fra Danmark
Kommunalbestyrelsesmedlemmer fra Venstre
Personer fra Samsø
Tollens' reagens

Tollens reagens bruges til at skelne aldehyder fra ketoner, da aldehyder (eftersom det dobbeltbundne O er endestillet) lader sig oxidere, mens ketoner ikke let oxideres (en undtagelse er α-hydroxy ketoner).

Tollens reagens bruges fx i forbindelse med 2,4-dinitrophenylhydrazin - efter man med 2,4-DNPH har fundet ud af, at et pågældende stof er et aldehyd eller en keton, kan man bruge Tollens reagens til at skelne mellem de to.

I Tollens' reagens reagerer komplekset Ag(NH3)2+ med aldehyder og danner et karakteristisk sølvspejl Ag(s).
 Diamminsølv
Tollens reagens har en kort levetid, hvilket betyder at det ikke er muligt at købe, men derimod laves lige inden man foretager sig den kemiske test.

Kemiske tests
Organisk kemi
Emmanuel Saez

Emmanuel Saez (født 26. november 1972 i Spanien) er en fransk og amerikansk økonom, professor ved University of California, Berkeley og direktør for forskningscentret Center for Equitable Growth sammesteds. Han er kendt for sit arbejde inden for offentlig økonomi og skattepolitik, hvor han ikke mindst har arbejdet sammen med sin landsmand Thomas Piketty. Han modtog i 2009 John Bates Clark-medaljen, der gives til "den amerikanske økonom under 40 år, som vurderes at have ydet det vigtigste bidrag til økonomisk tankegang og viden."

Karriere 
Saez fik en bachelor-grad i matematik fra École Normale Supérieure i Paris i 1994, en kandidatgrad i økonomi fra DELTA i Paris i 1996 og en ph.d.-grad fra MIT i 1999, hvor han havde James Poterba og Nobelpristageren Peter Diamond som vejledere. 1999-2002 var han adjunkt på Harvard University, og siden 2002 har han været ansat på Berkeley, fra 2005 som professor. 

I 2009 modtog han John Bates Clark-medaljen. Komiteens begrundelse lød blandt andet: 

"Saez' arbejder angriber spørgsmål om økonomisk politik fra både teoretiske og empiriske synsvinkler, hvor han på den ene side forfiner teorien på måder, der forbinder kendetegnene ved optimal politik til målbare forhold ved økonomien og adfærden, mens han på den anden sideforetager omhyggelige og nytænkende empiriske studier, der er beregnet til at fylde hullerne i målingerne, som teorien har identificeret. Gennem en samling beslægtede artikler har han bragt teorien om beskatning tættere på praktisk politik og har været med til at genskabe en akademisk interesse for skatteforhold."

Forskning 

Saez har offentliggjort et omfattende arbejde inden for teorien om optimal beskatning og transfereringer, hvor han blandt andet har bidraget til områder som formue- og indkomstulighed, beskatning af kapitalindkomst samt tilbagetrækning fra arbejdsmarkedet. Ud over sit teoretiske arbejde er han forfatter til en række empiriske artikler, hvoraf mange anvender resultaterne fra hans teoretiske arbejde på mikroøkonomiske data for amerikanske husholdninger.

Saez' undersøgelser af formue- og indkomstuligheden har især fokuseret på personer i den allerøverste del af formue- og indkomstfordelingen: Den øverste ene procent og somme tider den øverste ene promille. Han var den første amerikanske økonom, der tilbage i 2002 gjorde opmærksom på, at indkomstuligheden i USA havde været voksende siden 1980'erne. Det baserede han på sit pionerarbejde, hvor han som den første anvendte nye data fra det amerikanske skattevæsen.

I 2011 var han sammen med Peter Diamond forfatter til en artikel, der argumenterede for, at den optimale marginalskat for de højeste indkomster i USA var på 73 % i stedet for de 42,5 %, som var den officielle sats på det pågældende tidspunkt. Artiklen vakte stor opmærksomhed i den amerikanske offentlighed.

Kilder 

Økonomer fra Frankrig
Økonomer fra USA
Faglitterære forfattere fra Frankrig
Faglitterære forfattere fra USA
Morgan Schneiderlin

Morgan Schneiderlin (født 8. november 1989 i Obernai, Frankrig) er en fransk fodboldspiller. Han spiller hos den engelske Premier League-klub Everton

Karriere 
Schneiderlin spillede som ungdomsspiller, og de første år af sin seniorkarriere hos den franske klub RC Strasbourg. I juni 2008 blev han solgt til Southampton, der på daværende tidspunkt lå i den næstbedste engelske række for en pris på omkring 1,2 millioner britiske pund.

Schneiderlin debuterede for Southampton den 9. august samme år, og var i 2012 med til at føre holdet til oprykning til Premier League.

Manchester United F.C. 
Det blev offentliggjort den 13. juli 2015, at Manchester United F.C. havde skrevet under på en kontrakt med Schneiderlin for en pris på £24 millioner, med mulighed for at stige £27 millioner. Han skrev under på en fireårig kontrakt med mulighed for en etårig forlængelse.

International karriere 
Schneiderlin har (pr. juni 2014) spillet to kampe for Frankrigs landshold. Ikke desto mindre blev han af landstræner Didier Deschamps udtaget til den franske trup VM i 2014 i Brasilien.

Referencer

Eksterne henvisninger 

 Spillerprofil på Southampton F.C.'s hjemmeside 
 

Fodboldspillere fra Frankrig
Fodboldspillere fra RC Strasbourg
Fodboldspillere fra Southampton F.C.
Fodboldspillere fra Manchester United F.C.
Midtbanespillere (fodbold)
Fodboldspillere fra Everton F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Rémy Cabella

Rémy Cabella (født 8. marts 1990 i Ajaccio, Frankrig) er en fransk fodboldspiller (midtbane), der spiller for Saint-Étienne, udlejet fra Olympique Marseille. Han har tidligere også repræsenteret Montpellier HSC samt Newcastle United i England 

Cabella står (pr. marts 2018) noteret for fire kampe for Frankrigs landshold, som han debuterede for 27. maj 2014 i en venskabskamp mod Norge. Han var en del af landets trup til VM i 2014 i Brasilien.

Titler 

Ligue 1
 2012 med Montpellier HSC

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2014
Fodboldspillere fra Montpellier HSC
Fodboldspillere fra AC Arles-Avignon
Fodboldspillere fra Newcastle United F.C.
Fodboldspillere fra Olympique Marseille
Fodboldspillere fra AS Saint-Étienne
Personer fra Ajaccio
Gastón Ramírez

Gastón Ezequiel Ramírez Pereyra (født 2. december 1990 i Fray Bentos, Uruguay) er en uruguayansk fodboldspiller (offensiv midtbane). Han spiller hos Sampdoria og har desuden spillet mange år på Uruguays landshold.

Karriere 
Ramírez spillede som ungdomsspiller, og de første år af sin seniorkarriere hos den uruguayanske storklub Peñarol. Her var han med til at vinde det urugayanske mesterskab i 2010. Herefter skiftede han til Bologna i Italien, som han var tilknyttet de følgende to år. Efterfølgende kom han i 2012 til England, hvor han har spillet siden, først i Southampton F.C., herefter udlejet til først Hull City A.F.C. og dernæst Middlesbrough F.C., der i sommeren 2016 købte Ramírez.

Landshold 
Ramírez har (pr. april 2018) spillet 41 kampe for Uruguays landshold, som han debuterede for 8. oktober 2010 i en venskabskamp mod Indonesien.

Ramírez var en del af det uruguayanske landshold til både Confederations Cup 2013 og VM 2014 i Brasilien.

Titler 
Primera División Uruguaya
 2012 med Peñarol

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra Bologna FC
Fodboldspillere fra Southampton F.C.
Fodboldspillere fra Hull City A.F.C.
Fodboldspillere fra Middlesbrough F.C.
Personer fra Fray Bentos
Nicaraguakanalen

Nicaraguakanalen er en planlagt kanal, som skal forbinde Atlanterhavet og Stillehavet gennem Nicaraguasøen.
Der har eksisteret planer om en kanal tværs gennem Nicaragua siden kolonitiden, men projektet blev mindre aktuelt efter åbningen af Panamakanalen.

28. juni 2013 underskrev præsident Daniel Ortega på vegne af nationalforsamlingen en kontrakt, som gav den Hong Kong-baserede investorgruppe HK Nicaragua Canal Development Investment Co. en 50-års koncession til at planlægge, bygge og drive kanalen. Byggeriet ventes at kunne gennemføres på 5 år.

Referencer 
 HKND-Group
 Panama-kanalens afløser er på vej - Berlingske 6. okt. 2006
 Nicaragua-kanal hastevedtages - DR 11. juni 2013
 Nicaragua's Ortega, Chinese businessman sign canal agreement - Associated Press/Fox News 15. juni 2013
 Første spadestik til en Nicaragua-kanal  - Arbejderen 27. juni 2013
 Costa Rica vil bremse Nicaragua-kanal - ShippingWatch 17. okt. 2013
 Kanaldrømme kan blive til et mareridt - Dagbladet Information 19. dec. 2013
 Byggeri af alternativ til Panamakanal begynder i år - Politiken 12. jan. 2014
 Den nye Nicaragua-kanal risikerer at blive en økologisk katastrofe  - U-landsnyt 21. feb. 2014
 Informationsmøde om kommende 200 km lang Nicaragua-kanal  (Bliv leverandør til verdens største infrastrukturprojekt) - Dansk Industri 25. marts 2014
 Præsentationsmateriale på engelsk - Dansk Industri 2. april 2014
 Rederiforeningen positiv over for alternativ til Panamá-kanalen - Kompas (Danmarks Rederiforening) april 2014
 Kineserne vil bygge alternativ Panama kanal – gennem Nicaragua  - Søfartens Ledere 25. april 2014
 Nordsjælland hjælper Nicaragua med gigantisk kanalprojekt  - Lokalavisen 5. maj 2014
 Mærsk-støtte til Nicaragua-kanal - Maritime Danmark 7. juni 2014
 En Nicaragua-kanal skal bekæmpe fattigdommen  - centralamerika.dk (udateret)

Kanalen
Kanaler
Cristhian Stuani

Cristhian Ricardo Stuani Curbelo (født 12. oktober 1986 i Tala, Uruguay) er en uruguayansk fodboldspiller (angriber). Han spiller hos Girona i den spanske La Liga.

Landshold 
Stuani har (pr. april 2018) spillet 40 kampe og scoret fem mål for Uruguays landshold, som han debuterede for 14. november 2012 i en venskabskamp mod Polen. Han var en del af den uruguayanske trup til VM 2014 i Brasilien og VM i 2018 i Rusland.

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Reggina Calcio
Fodboldspillere fra Albacete Balompié
Fodboldspillere fra Levante UD
Fodboldspillere fra Racing Santander
Fodboldspillere fra RCD Espanyol